Brand hærgede bygning på Flintholm Gods - MX.dk
Har du en god historie eller et tip? Kontakt redaktionen på news@mx.dk Af Ritzau - 07/07-16 05:24; Opdateret: 07/07-16 08:52
Brand hærgede bygning på Flintholm Gods
Brand i tilbygning ved gods er muligvis startet i et halmfyr. Brandvæsnet slukker torsdag morgen gløder. En brand har natten til torsdag hærget en sidebygning ved Flintholm Gods. (Arkivfoto) (Billede: Scanpix/Erik Luntang)
Natten til torsdag opstod der brand i en bygning ved Flintholm Gods, der ligger mellem Svendborg og Faaborg på Fyn. Branden er torsdag morgen slukket, og brandvæsnet er ved at gennemgå bygningen, oplyser Hans Frederiksen, vagtchef ved Fyns Politi, - De skal sikre, at der ikke ligger gløder, der kan sætte gang i branden igen, siger han. - Det er gamle bevaringsværdige bygninger, så man går forsigtigt til værks, siger han. Det er ikke i selve hovedbygningen, der har været brand, men i en sidebygning. Branden har været voldsom. - Der er stort set kun væggene tilbage. Tagkonstruktionen er helt væk, fortæller Hans Frederiksen. Meldingen om branden kom klokken 02.03 fra en nabo. Klokken 05.00 var meldingen, at der var kontrol over branden. Ingen mennesker har været i fare i forbindelse med branden, som muligvis er startet i et halmfyr i en af tilbygningerne.